wannaphong/clean_thaiwikipedia huggingface dataset:
# ลัวะ
ลัวะ เป็นกลุ่มชาติพันธุ์ตระกูลมอญ-เขมร ของกลุ่มตระกูลภาษาออสโตรเอเชียติก ซึ่งตั้งถิ่นฐานอยู่ทางภาคเหนือของประเทศไทย บริเวณจังหวัดน่าน พะเยา เชียงราย และยังพบชาวลัวะในประเทศลาวบริเวณชายแดนทางทิศตะวันตกของแขวงไชยบุรีซึ่งลัวะในบริเวณนี้นั้น แบ่งออกตามภาษาได้อีก 3 กลุ่ม คือ ลัวะไปร ลัวะมัล และลัวะอะจูล ซึ่งเป็นกลุ่มที่เล็กที่สุด

ประวัติ
ลัวะในจังหวัดน่านและในแขวงไชยบุรีของลาวจัดว่าเป็นกลุ่มชาติพันธุ์ดั้งเดิมกลุ่มหนึ่งซึ่งตั้งถิ่นฐานบริเวณนี้มานานแล้ว พระสงฆ์ผู้แต่งตำนานล้านนาได้บันทึกถึงเรื่องราวของกลุ่มชาติพันธุ์ลัวะไว้มากกว่าชาติพันธุ์กลุ่มอื่น ความสัมพันธ์ระหว่างลัวะและไทยวนในล้านนามีมานานแล้ว อย่างน้อยตั้งแต่สมัยพญามังรายสร้างเมืองเชียงใหม่ (พ.ศ. 1839) ความสัมพันธ์นี้ได้สืบต่อมาจนถึงรัตนโกสินทร์หรือสมัยเจ้ากาวิละ

บ้างสันนิษฐานว่า ลัวะเป็นพวกเดียวกับเผ่าว้าที่มีภูมิลำเนาอยู่ในมณฑลยูนานและตามลุ่มแม่น้ำสาละวินในรัฐฉานของพม่า อีกข้อสันนิษฐาน คือ ละว้าที่อาศัยอยู่บริเวณทางตอนใต้ของจีนและตอนเหนือของประเทศไทย เป็นบรรพบุรุษของ 2 กลุ่ม คือ ลัวะอยู่ในล้านนา หรือตอนบนของประเทศไทยและละว้าอยู่ในภาคกลางของสยามชลธิรา สัตยาวัฒนา. ลัวะเมืองน่าน. กรุงเทพฯ : เมืองโบราณ, 2530

เมื่อมีการแบ่งพรมแดนไทยและลาว ทำให้ชาวลัวะที่ไปมาหาสู่กันแยกออกจากกันด้วยพรมแดน พบว่ามีชาวลัวะจากลาวอพยพเข้ามาในไทยบริเวณจังหวัดน่าน 2 ครั้ง คือ พ.ศ. 2419 เนื่องจากชนกลุ่มน้อยในลาวถูกกดขี่จากการปกครอง อีกครั้งราว พ.ศ. 2517–2518 เนื่องจากหนีภัยคอมมิวนิสต์ในลาว

ชื่อและการบันทึก
คัมภีร์ใบลานและเอกสารหลักฐานทางประวัติศาสตร์ชั้นต้นของล้านนาเกือบทุกประเภทกล่าวถึงชาวลัวะ เช่น ตำนานเมืองเชียงใหม่ ตำนานศาสนา ตำนานพระธาตุ ศิลาจารึก ตำนานล้านนาเรียกชื่อแตกต่างกันไปหลายชื่อว่า "ลัวะ" และ "ว้า" ภาษาบาลีเรียกว่า "มิลักขุ" หรือ "มิลักขะ" บางตำนานเรียกว่า "ทมิฬ" หรือ "ทมิล" เรียกตนเองว่า "ละเวือะ" หรือ "ลวือ" จารึกล้านนากล่าวถึงลัวะน้อยมาก มีเพียง 2–3 หลัก เกี่ยวกับการถวายลัวะเป็นทาสของวัด หรือ "ข้าวัด"

ชาวลัวะมีชื่อที่ทางราชการเรียกว่า ถิ่น หรือ ข่าถิ่น แต่ชาวลัวะเองรู้สึกไม่ชอบเพราะรู้สึกว่าเป็นคำดูถูก หากให้เรียกระหว่าง 2 คำ ชาวลัวะยอมรับคำว่า ลัวะ มากกว่าสุริยา รัตนกุล, ผลงานการวิจัยเอกสารและวิจัยภาคสนาม : ละว้า และ ลัวะ, วารสารภาษาและวัฒนธรรม, 4 (1 มกราคม–มิถุนายน 2527): 56–78.

วัฒนธรรม
ชาวลัวะมีภาษาเป็นของตนเอง คือ ภาษาลัวะ แต่เดิมมีการนับถือผี โดยเฉพาะผีเสื้อบ้าน และผีบรรพบุรุษ ภายหลังเมื่อมีปฏิสัมพันธ์กับคนพื้นราบ จึงได้มีการนับถือพระพุทธศาสนาควบคู่ไปกับความเชื่อดั้งเดิม ซึ่งยังเหลือร่องรอยศาสนาพุทธยุคเก่าที่ผสมผสานกับความเชื่อด้านการนับถือผีในบางท้องถิ่นแถบภาคเหนือของไทย เช่น การฉันอาหารเย็นของพระสงฆ์ การนำคาถาพุทธคุณมาทำยันต์ไล่ผี เข้าใจว่าเป็นอิทธิพลของนิกายตันตระหรือมันตรายาน ซึ่งได้รับก่อนการรับนิกายเถรวาท และซึมซับรับวัฒนธรรมจากกลุ่มชาติพันธุ์ไทเข้าไปใช้ในชีวิตประจำวัน
# ซัมเมอร์โกสต์
ซัมเมอร์โกสต์  เป็นภาพยนตร์อนิเมะญี่ปุ่นขนาดสั้น สร้างโดย Flat Studio และกำกับโดย loundraw ออกฉายที่โรงภาพยนตร์ในประเทศญี่ปุ่นเมื่อวันที่ 12 พฤศจิกายน พ.ศ. 2564 ออกฉายในประเทศไทยในวันที่ 17 กุมภาพันธ์ พ.ศ. 2565

นักพากย์
 ชิอากิ โคบายาชิ พากย์เป็น ซุงิซากิ โทโมยะ
 มิยูริ ชิมาบูกูโระ พากย์เป็น ฮารุคาวะ อาโออิ
 โนบูนางะ ชิมาซากิ พากย์เป็น โคบายาชิ เรียว
 รินะ คาวาเอ พากย์เป็น ซาโต้ อายาเนะ
# ศฤติ ฌา
ศฤติ ฌา (เกิดวันที่ 26 กุมภาพันธ์ 1986) เป็นนักแสดงหญิงชาวอินเดีย มีชื่อเสียงจากการรับบทเป็น ปราเกีย อะโรร่า จากกละครเรื่อง Kumkum Bhagya และละครเรื่องนี้ ที่ทำให้เธอได้รางวัล อินเดียน เทลลี อะวอดส์ สาขานักแสดงนำหญิงยอดเยี่ยม, ITA อะวอดส์ สาขานักแสดงละครหญิงยอดเยี่ยม และโกล์ด อะวอดส์ สาขานักแสดงนำหญิงยอดเยี่ยม

ผลงานการแสดงด้านละครโทรทัศน์
+ปีเรื่องรับบทหมายเหตุ 2007–2008 Dhoom Machaao Dhoom Malini Sharma 2008 Jiya Jale Sunaina Kotak  Kaho Na Yaar Hai Contestant 2009 Shaurya Aur Suhani  Princess Suhani  2009–2010 Jyoti Sudha/Devika 2010 Rakt Sambandh Sandhya Nachle Ve Participant Meethi Choori Number One Contestant Rahul Dulhaniya Le Jayega HerselfGuest appearance 2011–2013 Dil Se Di Dua... Saubhagyavati Bhava? Jhanvi/Sia 2013 Balika Vadhu Ganga 2014–present Kumkum Bhagya Pragya Abhishekh Mehra  2014 Jamai Raja แขกรับเชิญ 2015 Tashan-e-Ishq Nach Baliye 7 รับบทเป็นตัวเองBad Company 2016 Naagin 2 ผู้บรรยาย Women Famepowerment Awards พีธีกร 2017 Kundali Bhagya Pragya Abhishek Mehra  2019 A Table For Two HerselfGuest appearance 2020 U-Turn (Short Film) Deepa 2021 Bhagya LakshmiAbhi and Pragya reach 'Bhagya Lakshmi' to save Lakshmi from Balwinder Pragya Abhishek Mehra แขกรับเชิญMeet 2021 Darmiyaan SakshiAudible Original Narrator

รางวัลและการเสนอชื่อเข้าชิง
 ปี รางวัล สาขา จากเรื่อง ผลการเสนอชื่อ   2015Indian Telly Awardsสาขานักแสดงนำหญิงยอดเยี่ยมKumkum Bhagya Best Jodi 2016 Gold Awards Face of the Year 2018โกลด์ อวอร์ด สาขานักแสดงนำหญิงยอดเยี่ยม Best Onscreen Jodi Indian Television Academy Awardsสาขาละครโทรทัศน์ยอดเยี่ยม2019Indian Telly Awardsสาขานักแสดงนำหญิงยอดนิยม  อินเดียน เทลลี อะวอดส์ สาขานักแสดงคู่ยอดเยี่ยม   Gold Awards สาขานักแสดงนำหญิงยอดนิยม  Indian Television Academy Awards สาขาละครยอดเยี่ยม
# อีเลฟเวน (เพลง)
"อีเลฟเวน"  เป็นเพลงโดยเกิร์ลกรุปชาวเกาหลีใต้ ไอฟ์ สำหรับซิงเกิลอัลบั้มเปิดตัวของพวกเธอในชื่อเดียวกัน เผยแพร่ออกมาเป็นซิงเกิลเมื่อวันที่ 1 ธันวาคม 2021 โดยสตาร์ชิปเอนเตอร์เทนเมนต์ เพลงนี้แต่งโดยซอ จี-อึม และแต่งทำนองโดย Peter Rycroft (Lostboy), Lauren Aquilina และ Ryan S. Jhun โดยทั้งสามยังได้ร่วมเรียบเรียงเพลงกับ Alawn

 เครดิตและผู้มีส่วนร่วม 
เครดิตดัดแปลงจากเมลอน

 ไอฟ์ – เสียงร้อง
 ซอ จี-อึม – เนื้อเพลง
 Peter Rycroft (Lostboy) – เนื้อเพลง, ทำนอง, เรียบเรียง
 Lauren Aquilina – เนื้อเพลง, ทำนอง, เรียบเรียง
 Ryan S. Jhun – เนื้อเพลง, ทำนอง, เรียบเรียง
 Alawn – เรียบเรียง

ชาร์ต

ชาร์ตประจำสัปดาห์
 ชาร์ต (2021–2022) ตำแหน่งสูงสุด Global 200 (Billboard) 68 Japan (Japan Hot 100) 16 Malaysia (RIM) 9 New Zealand Hot Singles (RMNZ) 20 Singapore (RIAS) 7 South Korea (Gaon) 4 South Korea (K-pop Hot 100) 2 South Korea (Billboard) 8 US World Digital Songs (Billboard) 9 Vietnam (Vietnam Hot 100) 35
 

ชาร์ตประจำเดือน
 ชาร์ต (2021–2022) ตำแหน่งสูงสุด South Korea (Gaon) 2 South Korea (K-pop Hot 100) 21

รางวัล
+ รางวัลรายการเพลง ชื่อ วันที่ อ้างอิง อินกีกาโย 9 มกราคม 2022  16 มกราคม 2022  23 มกราคม 2022  มิวสิกแบงก์ 17 ธันวาคม 2021  11 กุมภาพันธ์ 2022  18 กุมภาพันธ์ 2022  โชว์แชมเปียน 8 ธันวาคม 2021  15 ธันวาคม 2021  โชว์! มิวสิกคอร์ 18 ธันวาคม 2021  8 มกราคม 2022  15 มกราคม 2022  22 มกราคม 2022  เดอะโชว์ 14 ธันวาคม 2021 

ประวัติการเผยแพร่
+ วันที่เผยแพร่และรูปแบบสำหรับ "อีเลฟเวน" ภูมิภาค วันที่ รูปแบบ เวอร์ชัน สังกัด เกาหลีใต้ 1 ธันวาคม 2021 ซีดี ต้นฉบับ (ภาษาเกาหลี)  ต่าง ๆ  ต่าง ๆ 19 กันยายน 2022 ภาษาญี่ปุ่น
# วัดท่าอิฐ (จังหวัดสิงห์บุรี)
วัดท่าอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่างาม อำเภออินทร์บุรี จังหวัดสิงห์บุรี ที่ดินตั้งวัดเนื้อที่ 15 ไร่ 24 ตารางวา ทิศตะวันตกติดต่อกับแม่น้ำเจ้าพระยา มีโรงเรียนประถมศึกษาและสถานีอนามัย ตั้งอยู่ที่วัดนี้ด้วย

วัดท่าอิฐตั้งวัดเมื่อ พ.ศ. 2417 ได้รับพระราชทานวิสุงคามสีมาเมื่อวันที่ 22 เมษายน พ.ศ. 2451 เขตวิสุงคามสีมากว้าง 14 เมตร ยาว 20 เมตร

อาคารเสนาสนะที่สำคัญ ได้แก่ อุโบสถกว้าง 14 เมตร ยาว 20 เมตร สร้างเมื่อ พ.ศ. 2472 โครงสร้างก่ออิฐถือปูน ศาลาการเปรียญกว้าง 18 เมตร ยาว 20 เมตร สร้างเมื่อ พ.ศ. 2469 เป็นอาคารไม้ หอสวดมนต์กว้าง 13 เมตร สร้างเมื่อ พ.ศ. 2466 เป็นอาคารไม้ กุฏิสงฆ์ จำนวน 6 หลัง เป็นอาคารไม้ สำหรับปูชนียวัตถุมี พระประธานในอุโบสถ พระพุทธรูปอื่น มีซุ้มหลวงพ่อขาวองค์เล็กอยู่ใต้ต้นโพธิ์ เจดีย์เก่า ฐานมีรูปทรงสี่เหลี่ยมขนาดกว้าง 5 เมตร และสูงราว 4 เมตร เจดีย์มีอิฐตราประทับเป็นตัวอักษร KUIHEN CLEE หรือ กุยเฮงหลี จึงสันนิษฐานว่าเจดีย์คงสร้างในสมัยพระบาทสมเด็จพระมงกุฎเกล้าเจ้าอยู่หัว
# วัดไชยภูมิธาราม
วัดไชยภูมิธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอเมืองฉะเชิงเทรา จังหวัดฉะเชิงเทรา ที่ดินตั้งวัดมีเนื้อที่ 21 ไร่ 1 งาน 29 ตารางวา และมีที่ธรณีสงฆ์อีกหนึ่งแปลง เนื้อที่ 24 ไร่ (โดยประมาณ) ปัจจุบันมีพระอธิการทองหยิบ ปญญาปยุตโต เป็นเจ้าอาวาส

วัดไชยภูมิธาราม หรือชาวบ้านเรียกว่า วัดท่าอิฐ มีเรื่องเล่ากันว่าในสมัยกรุงศรีอยุธยาตอนปลายมีพ่อค้าขายอิฐมอญทางเรือล่องมาตามลำน้ำเจ้าพระยาและแม่น้ำบางปะกง ได้มาพักขึ้นที่ชายฝั่ง ณ ท่าน้ำของวัดแห่งนี้ ชาวบ้านจึงเรียกว่า "วัดท่าอิฐ" ภายหลังเปลี่ยนชื่อมาเป็น "วัดไชยภูมิธาราม" วัดได้รับพระราชทานวิสุงคามสีมา เมื่อ พ.ศ. 2485

วัดมีพระพุทธรูปองค์ใหญ่เป็นพระพุทธรูปปางมารวิชัย หรือ หลวงพ่อสมปรารถนา หน้าตักกว้าง 10 เมตร สูงประมาณ 24 เมตร ส่วนด้านล่างองค์พระใหญ่เป็นอาคารอเนกประสงค์ โดยมีเสาใหญ่รององค์พระ 12 ต้น และเสาต้นเล็กรอบองค์พระ 87 ต้น รวมทั้งหมด 99 ต้น
# ฮอร์โมนสเตอรอยด์
ฮอร์โมนสเตอรอยด์  คือสารสเตอรอยด์ที่ทำหน้าที่เป็นฮอร์โมน แบ่งออกได้เป็น 2 ชนิดหลักๆ คือ คอร์ติโคสเตอรอยด์ (ส่วนใหญ่ถูกสร้างขึ้นที่ต่อมหมวกไตส่วนนอก) และ สเตอรอยด์เพศ (ส่วนใหญ่ถูกสร้างขึ้นที่ต่อมเพศหรือรก) และยังสามารถแบ่งแยกย่อยออกตามตัวรับที่ฮอร์โมนไปออกฤทธิ์ โดยคอร์ติโคสเตอรอยด์แบ่งออกเป็นกลูโคคอร์ติคอยด์และมิเนอราโลคอร์ติคอยด์ ส่วนสเตอรอยด์เพศแบ่งออกเป็นแอนโดรเจน เอสโตรเจน และโพรเจสเทอโรน
อ้างอิง

แหล่งข้อมูลอื่น
 An animated and narrated tutorial about nuclear receptor signaling
Virtual Chembook
stedwards.edu
How Steroid Hormones Work
# Aenictus longi
Aenictus longi เป็นชนิดของมดทหารสีเบจแทนี่พบในประเทศบังกลาเทศและอินเดีย มดชนิดนี้แบ่งออกเป็น 2 ชนิดย่อยคือ "Aenictus longi longi" และ "Aenictus longi taivanae"https://www.antwiki.org/wiki/Aenictus_longi AntWikihttps://www.itis.gov/servlet/SingleRpt/SingleRpt?search_topic=TSN&search_value=574292#null ITIS
# วัดถ้ำผาจม
วัดถ้ำผาจม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงพางคำ อำเภอแม่สาย จังหวัดเชียงราย ตั้งอยู่บนเทือกเขาดอยนางนอน

วัดถ้ำผาจมตั้งวัดเมื่อวันที่ 17 กรกฎาคม พ.ศ. 2526 ได้รับพระราชทานวิสุงคามสีมาเมื่อ พ.ศ. 2526 โดยราว พ.ศ. 2516 สมเด็จพระสังฆราชเจ้า กรมหลวงชินวราลงกรณ เสด็จมายังถ้ำผาจมและตรัสถามหลวงพ่อวิชัยว่าได้ขึ้นทะเบียนเป็นวัดหรือยัง หลวงพ่อวิชัยกราบทูลไปว่ายังไม่ได้จดทะเบียน สมเด็จพระสังฆราชเจ้า กรมหลวงชินวราลงกรณจึงตรัสสั่งให้นายสมหวัง คล่องการเขียน ซึ่งเป็นเลขานุการกรมศาสนาในขณะนั้น ให้ทำรายการขอสร้างวัดและจัดตั้งเป็นวัดถ้ำผาจม จนได้ตั้งเป็นวัดเมื่อ พ.ศ. 2526

วัดเคยเป็นที่ธุดงค์กัมมัฎฐานของหลวงปู่มั่น ภูริทตฺโต ปัจจุบันมีรูปปั้นของพระอาจารย์มั่น ภูริทตฺโต ประดิษฐานไว้บนดอยด้วย มีถ้ำพญานาค กล่าวกันว่าเป็นที่อยู่ของพญานาค 2 ตัว ภายในถ้ำผาจมมีหินงอกหินย้อยอยู่ตามผนังและเพดานถ้ำ ภายในถ้ำมีพระไสยาสน์และหลวงพ่อสายรุ้ง นอกจากนี้ยังมีพิพิธภัณฑ์พระธาตุที่รวบรวมพระบรมสารีริกธาตุ พระธาตุ อัฐิ เกศา และสิ่งที่เกี่ยวเนื่องกับครูบาอาจารย์องค์ต่าง ๆ ในเมืองไทย และมีการจัดแสดงเครื่องปั้นดินเผาโบราณ บนยอดเขาสูงสุดซึ่งเป็นที่ตั้งของ พระพุทธพิชิตมารประทานพร
# Aenictus mauritanicus
Aenictus mauritanicus เป็นชนิดของมดทหารสีน้ำตาลอ่อนที่พบในประเทศโมร็อกโกhttps://www.antwiki.org/wiki/Aenictus_mauritanicus AntWikihttps://www.itis.gov/servlet/SingleRpt/SingleRpt?search_topic=TSN&search_value=574297#null ITIS
# Aenictus luteus
Aenictus luteus เป็นชนิดของมดทหารสีน้ำตามที่พบในประเทศเซียร์ราลีโอนและโกตดิวัวร์https://www.antwiki.org/wiki/Aenictus_luteus AntWikihttps://www.itis.gov/servlet/SingleRpt/SingleRpt?search_topic=TSN&search_value=574293#null ITIS
# Aenictus mentu
Aenictus mentu เป็นชนิดของมดทหารสีน้ำตาลที่พบในประเทศซูดานhttps://www.antwiki.org/wiki/Aenictus_mentu AntWikihttps://www.itis.gov/servlet/SingleRpt/SingleRpt?search_topic=TSN&search_value=574298#null ITIS
# Aenictus raptor
Aenictus raptor เป็นชนิดของมดทหารสีน้ำตาลอ่อนที่พบในสาธารณรัฐประชาธิปไตยคองโกhttps://www.antwiki.org/wiki/Aenictus_raptor AntWikihttps://www.itis.gov/servlet/SingleRpt/SingleRpt?search_topic=TSN&search_value=574317#null ITIS
# Aenictus spathifer
Aenictus spathifer เป็นชนิดของมดทหารสีน้ำตาลที่พบในประเทศอินโดนีเซียhttps://www.antwiki.org/wiki/Aenictus_spathifer AntWikihttps://www.itis.gov/servlet/SingleRpt/SingleRpt?search_topic=TSN&search_value=574328#null ITIS
# Aenictus mocsaryi
Aenictus mocsaryi เป็นชนิดของมดทหารสีน้ำตาลเข้มที่พบในประเทศนิวกินีhttps://www.antwiki.org/wiki/Aenictus_mocsaryi AntWikihttps://www.itis.gov/servlet/SingleRpt/SingleRpt?search_topic=TSN&search_value=574300#null ITIS
# เฟย์ (แก้ความกำกวม)
เฟย์ อาจหมายถึง

 เฟย์ (Fay) - เป็นชื่อของคนทั่วไป
 เฟย์ (Faye) - เป็นชื่อของคนทั่วไป
 เฟย์ (Fey) - เป็นชื่อของคนทั่วไป
 เฮอริเคนเฟย์ (Hurricane Fay)

 บุคคล 
 ทีนา เฟย์ (Tina Fey)
 โจนาธาน เฟย์ (Jonathan Fay)
 เฟย์ ดันนาเวย์ (Faye Dunaway)
 พรปวีณ์ นีระสิงห์
 เฟย์ อัศเวศน์ (Fay Asavet)
 เฟย์ เบนเตอร์ (Fay Bainter)

 ตัวละครในบันเทิงคดี 
 เฟย์ (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
 เฟย์ ดี ฟลอไรท์ (Fay D. Flourite) - ตัวละครจากเรื่องสึบาสะ สงครามเทพข้ามมิติ
 เฟย์ รูน (Fey Rune) - ตัวละครจากเรื่องนักเตะแข้งสายฟ้า GO
# วิวาห์อลเวง (ละครโทรทัศน์ พ.ศ. 2557)
วิวาห์อลเวง (อังกฤษ: Satrangi Sasural) เป็นละครโทรทัศน์ภาษาฮินดี ออกอากาศทางช่อง Zee TV ตั้งแต่เดือนธันวาคม 2014 ถึงเดือนมีนาคม 2016 ละครโทรทัศน์เรื่องนี้มีเค้าโครงมาจากละครโทรทัศน์ภาษามราฐี เรื่อง Honar Sun Me Hya Gharchi ในไทยออกอากาศช่อง ไบร์ตทีวี

เนื้อเรื่องย่อ
วิหาน วัตซาล ผู้มั่งคั่งพบและตกหลุมรัก อรุชิ หญิงชนชั้นกลาง และพาเธอกลับบ้านไปหา "ภรรยา" ทั้งเจ็ดของเขาซึ่งนำโดย ดาดี มา ภรรยาคนใหญ่ อรุชิสามารถเอาชนะใจภรรยาเขาทุกๆคนได้ ในขณะเดียวกันก็สร้างความสัมพันธ์ที่ใกล้ชิดกับพวกเขาแต่ละคน

นักแสดงนำ
ฤดูกาลที่ 1

 ราวิช เดไซ รับบท วิหาญ วัตซาล
 มุกดา ชาเพการ์ รับบท อรุสี วัตซาล
 ฟาริดา จาลาล รับบท โกมติ วัตซาล / ดาดี มา
 สัมตา ซาการ์ รับบท คีตา วัตซาล
 ภาวนา ภาลซาวาร์ รับบท ฮาร์ปรีต วัตซาล  
 ซาดิยา ซิดดิกุย รับบท ปริยังกา วัตซาล
 ราซาม ทิปนิส รับบท บาบีดา วัตซาล 
 โซนาลี สัจเทพ รับบท นาร์มาดา วัตซาล
 ชีตาล ทักการ์ รับบท นีลีมา ตรีปทิ
 อเลเฟีย กาปาเดีย รับบท กรุณา
 ริตูราช ซิงห์ รับบท ราเชษ วัตซาล
 ปราวีน กัวร์ รับบท แม่ของทิยา
 ฟาร์ฆาน ซิดดิคุย รับบท เรานาค ปัญจาบี

 ฤดูกาลที่ 2 

 ราวิช เดไซ รับบท วิหาน วัตซาล
 วรุสิกา เมห์ตา รับบท ไครา วัตซาล
 ฟาริดา จาลาล รับบท โกมติ วัตซาล / ดาดี มา
 ภาวนา ภาลซาวาร์ รับบท ฮาร์ปรีต วัตซาล
 ซาดิยา ซิดดิกุย รับบท ปริยังกา วัตซาล
 ราซาม ทิปนิส รับบท บาบีดา วัตซาล 
 โซนาลี สัจเทพ รับบท นาร์มาดา วัตซาล
 ชีตาล ทักการ์ รับบท นีลีมา ตรีปทิ
 มานินี เด รับบท วสุนทรา/ มายาวินี
 สุชีล ปาราซาร์ รับบท ยัสวันต์ ซิงห์

 ฤดูกาลที่ 3 
 ราหุล ชาร์มา รับบท ภรต ภูศาน จุฑารา
 วรุสิกา เมห์ตา รับบท ไครา ภรต ภูศาน จุฑารา
 มานินี เด รับบท วสุนทรา/ มายาวินี
 ฟาริดา จาลาล รับบท โกมติ วัตซาล / ดาดี มา
 ภาวนา ภาลซาวาร์ รับบท ฮาร์ปรีต วัตซาล /ชาชี มา
 ซาดิยา ซิดดิกุย รับบท ปริยังกา วัตซาล /บัว มา
 ราซาม ทิปนิส รับบท บาบีดา วัตซาล /มินี มา
 โซนาลี สัจเทพ รับบท นาร์มาดา วัตซาล
 Shital Thakkarชีตาล ทักการ์ รับบท นีลีมา ตรีปทิ / มัสซี มา
 สัมตา ซาการ์ รับบท คีตา วัตซาล  / ไท มา

รางวัลและการเสนอชื่อเข้าชิง
 ปี  รางวัล สาขา ชื่อผู้เข้าชิง ผลการเสนอชื่อ 2014 Zee Rishtey Awards Favourite Naya Sadasya - Male Ravish Desai rowspan="2"  Favourite Naya Sadasya - Female Mugdha Chaphekar Favourite Beta Ravish Desai rowspan="4"  Favourite Behen Mugdha Chaphekar Favourite Bhai Pulkit Bangia Favourite Dosti Ravish Desai 2015 Favourite Buzurg Farida Jalal Favourite Beta Ravish Desai rowspan="4"  Favourite Bahu Vrushika Mehta Favourite Saas-Bahu Rishta Vrushika Mehta, Farida Jalal, Sadiya Siddiqui, Resham Tipnis Favourite Nayi Jodi Ravish Desai and Vrushika Mehta
# กัลเลรีอาอุมแบร์โตปรีโม
กัลเลรีอาอุมแบร์โตปรีโม  เป็นศูนย์การค้าสาธารณะในนาโปลี ประเทศอิตาลี ตั้งอยู่ตรงข้ามโรงละครซันการ์โล สร้างขึ้นในปี 1887–1890 และถือเป็นอาคารแรกที่สร้างขึ้นตามโครงการ รีซานาเมนโต หรือโครงการวางแผนเมืองนาโปลีใหม่ที่กินเวลานานหลายทศวรรษ อาคารนี้เป็นผลงานออกแบบของเอมานูเอเล รอกโก ตามสถาปัตยกรรมแบบสตีเลอุมแบร์ตีโน ชื่อของศูนย์การค้าตั้งตามพระเจ้าอุมแบร์โตที่ 1 กษัตริย์อิตาลีในเวลานั้น

ในปัจจุบัน ยูเนสโกได้ขึ้นทะเบียนกัลเลรีอาอุมแบร์โตปรีโมเป็นแหล่งมรดกโลกในฐานะส่วนหนึ่งของศูนย์กลางประวัติศาสตร์นาโปลี
# อี. เอ็ม. เอส. นัมพูทรีปาท
เอลมกุลัม มนักกัล ศังกรัน นัมพูทรีปาท (อักษรโรมัน: Elamkulam Manakkal Sankaran Namboodiripad, 13 มิถุนายน 1909 – 19 มีนาคม 1998) หรือรู้จักกันทั่วไปว่า อีเอ็มเอส (EMS) เป็นนักการเมืองและนักทฤษฎีคอมมิวนิสต์ชาวอินเดีย มุขยมนตรีรัฐเกรละคนที่หนึ่งจากปี 1957–1959 และอีกวาระในปี 1967–1969 ขณะเป็นสมาชิกพรรคคอมมิวนิสต์อินเดีย (CPI) เขาเป็นมุขยมนตรีประจำรัฐคนแรกของอินเดียที่ไม่ได้มาจากพรรคคองเกรส ในปี 1964 เขาได้รวมตัวสมาชิกจำนวนหนึ่งแยกตัวออกจากพรรค CPI เพื่อตั้งพรรคคอมมิวนิสต์อินเดีย (มาร์กซิสต์) (CPI(M))

ขณะเป็นมุขยมนตรี เขาเป็นผู้ริเริ่มการปฏิรูปครั้งรุนแรงด้านการศึกษาและที่ดินในรัฐเกรละ ซึ่งต่อมาเป็นที่รู้จักในชื่อเกรละโมเดล และถูกนำมาใช้เป็นมาตรฐานการพัฒนาของรัฐอื่น ๆ ในประเทศ เขาและพรรคคอมมิวนิสต์ (มาร์กซิสต์) ที่เขาตั้งขึ้นนั้นถือว่ามีส่วนอย่างมากในการพัฒนาการเมืองของอินเดียสู่ระบบที่ใช้การร่วมมือกันระหว่างพรรคการเมืองต่าง ๆ

ในปี 1992 เขาปฏิเสธการรับปัทมาภูษาณ เครื่องอิสริยาภรณ์ของรัฐบาลอินเดียระดับสูงสุดสำหรับพลเมือง เนื่องจากเขายึดมั่นในการปฏิเสธการยกย่องจากรัฐ
# อนุสรณ์สถานการก่อการกำเริบของประชาชนแห่งบานิยาและกอร์ดูน
อนุสรณ์สถานการก่อการกำเริบของประชาชนแห่งบานิยาและกอร์ดูน  หรือเรียกสั้น ๆ ว่า อนุสรณ์สถานเปตรอวากอรา  เป็นอนุสรณ์สถานสงครามโลกครั้งที่สอง ตั้งอยู่บนเวลิกีเปตรอวัตส์ (Veliki Petrovac) ซึ่งเป็นจุดสูงสุดของภูเขาเปตรอวากอราในตอนกลางของประเทศโครเอเชีย สร้างขึ้นเพื่อระลึกถึงเหยื่อและผู้มีส่วนร่วมในการเคลื่อนไหวเพื่อก่อการกำเริบและต่อต้านนาซีในกอร์ดูน (Kordun) และบานิยา (Banija)

ในอดีต ยอดสูงสุดของอนุสรณ์สามารถขึ้นไปเพื่อชมทิวทัศน์ที่มองเห็นสโลวีเนีย, บอสเนีย และซาเกร็บได้Pionirov glasnik: ovde je metak ludovao, Retrieved 7 November 2014 นับตั้งแต่ปี 1991 และสงครามการประกาศเอกราชโครเอเชียเริ่มต้นขึ้น อนุสรณ์ถูกทิ้งร้างและถูกทำลายบางส่วนMilena Zajović; (2012) Večernji List, Petrova gora- spomenik sramote (Petrova gora - a monument of shame)   ปัจจุบันอยู่ในสภาพทรุดโทรมและขาดการใส่ใจดูแลอย่างหนัก
# หลิวเฉิ่ง
หลิวเฉิ่ง จงซานจิงหวัง หรือ ตงสานเชงอ๋อง  เป็นกษัตริย์และเจ้าชายแห่งจักรวรรดิฮั่นตะวันตกของประวัติศาสตร์จีน พระบิดาของพระองค์คือ จักรพรรดิฮั่นจิง และพระองค์เป็นพระเชษฐาของ จักรพรรดิฮั่นอู่ สุสานของพระองค์เป็นหนึ่งในแหล่งโบราณคดีที่สำคัญที่สุดของราชวงศ์ฮั่นตะวันตก

 พระประวัติ 
หลิว เฉิ่ง เป็นพระโอรสของ จักรพรรดิฮั่นจิง และพระสนมเจี่ย ซึ่งมีพระโอรสอีกองค์หนึ่งคือ หลิว เผิงซู่ จ้าวหวัง พระองค์ได้รับศักดินาเป็นดินแดนจงซานจากพระบิดาของพระองค์เมื่อ154 ปีก่อนคริสตกาล และด้วยเหตุนี้พระองค์จึงดำรงพระยศเป็นอ๋องในช่วงหลังกบฏเจ็ดรัฐ

ในปีที่สามของศักราช เจี้ยนยฺเหวียน ในรัชสมัยของจักรพรรดิฮั่นอู่ พระอนุชาของพระองค์ เจ้าชายหลิวเฉิ่ง และเจ้าศักดินาอีกหลายองค์ได้รับเชิญไปร่วมงานเลี้ยงที่ ฉางอาน ในงานเลี้ยง เจ้าชายหลิวเฉิ่ง เริ่มกรรแสง (ร้องไห้) และบ่นเกี่ยวกับการปฏิบัติต่อเจ้าศักดินาโดยข้าราชการที่ได้รับแต่งตั้งจากส่วนกลาง ซึ่งใช้บทบาทของพวกเขาเฝ้าติดตามตรวจสอบเจ้าศักดินาทั้งหลายอย่างต่อเนื่อง จักรพรรดิฮั่นอู่ ที่ประทับพระทัยกับคำร้องนี้ และรับสั่งอย่างชัดแจ้งว่า "การตรวจสอบที่ไม่เป็นธรรมต่อเจ้าศักดินาควรหยุดได้แล้ว" ต่อมาเจ้าชายหลิวเฉิ่ง กลายเป็นหนึ่งในเจ้าศักดินาที่มีชื่อเสียงที่สุด

เป็นที่ทราบกันดีว่าพระองค์ชอบเสวยน้ำจัณฑ์ (สุรา) และโปรดปรานอิสตรี และขึ้นชื่อว่ามีโอรสประมาณ 120 องค์

 ราชตระกูล 
 พระบิดา: จักรพรรดิฮั่นจิง
 พระมารดา: พระสนมเจี่ย
 พระชายา: โต้วหว่าน
 พระบุตร:
 หลิว ชาง, จงซานอายหวัง (中山哀王)
 หลิว เจิ้น, หลู่เฉิงถิงโหว (涿鹿亭侯)
 ทายาท
 เล่าปี่ (161-223)

 พระสุสาน 
พระสุสานของ เจ้าชายหลิวเฉิ่ง ถูกค้นพบในปี ค.ศ. 1968 โดย Wang Zhongshu ที่ Mancheng ใน มณฑลเหอเป่ย์ ทางตะวันตกของปักกิ่ง พระองค์ถูกฝังพร้อมกับ โต้วหว่าน พระชายาของพระองค์ ทั้งสองถูกฝังอยู่ในถ้ำสองแห่งภายในภูเขา ถ้ำแต่ละแห่งประกอบด้วยห้องสองด้านสำหรับเก็บของ ห้องด้านหลังสำหรับเก็บโลงศพ หลุมฝังศพมีข้าวของเครื่องใช้มากกว่า 2,700 ชิ้น รวมวัตถุดังต่อไปนี้:

 สิ่งของเครื่องใช้ที่ทำจากทองแดง 419 ชิ้น
# โครมาทิดพี่น้อง
เมื่อเกิดกระบวนการการถ่ายแบบดีเอ็นเอ (DNA replication) จะเกิดการเพิ่มจำนวนสารพันธุกรรมขึ้น ทำให้โครโมโซมที่ได้รับมาจากพ่อเพิ่มปริมาณสารพันธุกรรมเป็นสองเท่า กลายเป็น "โครมาทิดพี่น้อง" (sister chromatids) ที่มีรหัสพันธุกรรมเหมือนกันทุกประการ

เมื่อการแบ่งเซลล์ดำเนินต่อไปจนจบกระบวนการแบ่งเซลล์แบบไมโทซิส โครมาทิดพี่น้องที่ไดัรับมาจากพ่อจะถูกแยกออกจากกัน แล้วไปจับคู่กันกับโครโมโซมที่แยกออกมาจากโครมาทิดพี่น้องที่ได้รับมาจากแม่ กลายเป็นโครโมโซมคู่เหมือนชุดใหม่อยู่ในเซลล์แต่ละเซลล์ แต่ละคู่มีโครโมโซมที่ได้รับมาจากพ่อและแม่อย่างละหนึ่งอัน
โครมาทิดพี่น้อง  หมายถึงลำนำที่เหมือนกันทุกประการของโครมาทิด (ข้างเดียวของโครโมโซม) ที่เกิดขึ้นในขณะที่โครโมโซมกำลังผ่านกระบวนการการถ่ายแบบดีเอ็นเอ (DNA replication) โดยมีจุดเชื่อมกันอยู่ที่เซนโทรเมียร์ อาจเรียกได้ว่าเป็น "ครึ่งหนึ่งของโครโมโซมที่ทำซ้ำตัวเองเป็นสองชุดแล้ว"
# โครโมโซมคู่เหมือน
โครโมโซมคู่เหมือน  คือคู่ของโครโมโซมที่เซลล์ได้รับมาจากฝั่งพ่อและฝั่งแม่และมาจับคู่กันในขั้นตอนการปฏิสนธิ มียีนเดียวกันในตำแหน่งเดียวกันของโครโมโซม ทำให้โครโมโซมคู่เหมือนนี้สามารถจับคู่กันได้พอดีก่อนที่จะแยกกันในกระบวนการแบ่งเซลล์แบบไมโอซิส

โครโมโซมคู่เหมือนมีตำแหน่งของยีนตรงกัน แต่ไม่ได้มีลำดับเบสเหมือนกันทุกประการ ถือเป็นผลผลิตจากการปฏิสนธิ และอาจถือเป็นภาวะปกติของเซลล์สิ่งมีชีวิต ต่างจากโครโมโซมคู่พี่น้องซึ่งเป็นการทำซ้ำโครโมโซมอันเดิม ด้วยกระบวนการการถ่ายแบบดีเอ็นเอเพื่อเตรียมแบ่งเซลล์แบบไมโทซิส ซึ่งมีลำดับเบสเหมือนกันทุกประการ
อ้างอิง
# อาสนวิหารพระหฤทัย (ลาฮอร์)
อาสนวิหารพระหฤทัย (Sacred Heart Cathedral) เป็นอาสนวิหารประจำอัครสังฆมณฑลลาฮอร์ ตั้งอยู่ในลาฮอร์ แคว้นปัญจาบ ประเทศปากีสถาน สร้างขึ้นด้วยความช่วยเหลือจากเบลเยียม ประกอบพิธียกอาสนวิหารในปี 1907 อาสนวิหารมีความสัมพันธ์มากกับชาวเบลเยียมในพื้นที่ อาสนวิหารเป็นผลงานออกแบบโดยสถาปนิกชาวเบลเยียม Edouard Dobbeleers จากอันต์เวิร์ป
# เหตุการณ์โจรกรรมสัญญาณแมกซ์ เฮดรูม
เหตุการณ์โจรกรรมสัญญาณแมกซ์ เฮดรูม  เกิดขึ้นเมื่อคืนวันที่ 22 พฤศจิกายน ค.ศ. 1987 เป็นเหตุการณ์สัญญาณออกอากาศของสถานีโทรทัศน์สองแห่งในชิคาโก รัฐอิลลินอย สหรัฐอเมริกา ถูกโจรกรรม โดยปรากฏภาพชายไม่ทราบชื่อสวมหน้ากากและชุดคล้ายตัวละคร แมกซ์ เฮดรูม (Max Headroom) พร้อมกับมีเสียงที่มีลักษณะผิดเพี้ยน และมีพื้นหลังเป็นแผงสังกะสีเอียงไปมาเป็นเส้น เพื่อเป็นการล้อเลียนเอฟเฟกต์พื้นหลังที่เป็นรูปทรงเรขาคณิตของแมกซ์ เฮดรูม

การโจรกรรมครั้งแรกเกิดขึ้นระหว่างการถ่ายทอดสดการรายงานข่าวกีฬาของสถานีโทรทัศน์ดับบลิวจีเอ็น-ทีวี (WGN-TV) ในช่วง 21.00 น. ซึ่งมีระยะเวลานาน 25 วินาที ระหว่างนั้นผู้โจรกรรมซึ่งสวมหน้ากากอยู่ได้ส่ายศีรษะไปมา พร้อมทั้งมีเสียงสัญญาณที่มีลักษณะแปลกประหลาด และต่อมาเกิดการโจรกรรมครั้งที่สองขึ้นระหว่างการออกอากาศภาพยนตร์ชุดเรื่องดอกเตอร์ฮู ทางสถานีโทรทัศน์ดับบลิวทีทีดับบลิว (WTTW) ซึ่งเป็นสถานีย่อยของพีบีเอส (PBS) ซึ่งในครั้งนี้มีระยะเวลานานถึง 90 วินาที โดยชายคนดังกล่าวได้พูดตลอดช่วงที่โจรกรรม และได้กล่าวถึงโฆษณาของโคคา-โคล่าที่มีแมกซ์ เฮดรูมเป็นพรีเซนเตอร์ ภาพยนตร์ชุดทางโทรทัศน์เรื่อง คลัตช์คาร์โก (Clutch Cargo) ชัก สเวิร์สกี (Chuck Swirsky) ผู้ประกาศข่าวของดับบลิวจีเอ็น
และกล่าวว่า "ผมเพิ่งผลิตสิ่งพิมพ์ที่เยี่ยมยอดที่สุดในโลกของหนังสือพิมพ์" และได้ล้อเลียนตัวย่อของสถานีโทรทัศน์ดับบลิวจีเอ็น ซึ่งย่อมาจาก World’s Greatest Newspaper และในตอนท้ายวิดีโอดังกล่าวได้ปรากฏภาพบั้นท้ายของผู้โจรกรรมถูกตีโดยหญิงคนหนึ่ง ก่อนจะกลับสู่รายการปกติ

จากเหตุการณ์ครั้งนี้ ถึงแม้ว่าคณะกรรมการกลางกำกับดูแลกิจการสื่อสารหรือเอฟซีซี (FCC) จะได้ทำการสืบสวนหาข้อเท็จจริงไปแล้ว แต่ก็ยังไม่สามารถระบุตัวผู้โจรกรรมในครั้งนี้ได้